ខេត្តហ្វូគូស៊ីម៉ា

ខេត្តហ្វូគូស៊ីម៉ា ឬ ខេត្តហ្វឹគឹស៊ិម៉ា () គឺជាខេត្តរបស់ប្រទេសជប៉ុន មានទីតាំងនៅតំបន់ថូហូគឹរបស់កោះហុងស្ស៊ូ ខេត្តហ្វូគូស៊ីម៉ាមានប្រជាជនចំនួន 1,810,286​ នាក់ () និងមានផ្ទៃដី 13,783 គីឡូម៉ែត្រការ៉េ (5,322 ម៉ាយការ៉េ) ខេត្តហ្វូគូស៊ីម៉ាមានព្រំប្រទល់ជាប់ខេត្តមីយ៉ាហ្គិនិងខេត្តយ៉ាម៉ាហ្កាតានៅភាគខាងជើង ខេត្តនីហ្កាតានៅភាគខាងលិច ខេត្តហ្គឹនម៉ានៅភាគនិរតី និងខេត្តតូឈិហ្គិនិងខេត្តអ៊ីបារ៉ាគិនៅភាគខាងត្បូង

ហ្វូគូស៊ីម៉ាគឺជារាជធានីនិងអ៊ីវ៉ាគិគឺជាទីក្រុងធំបំផុតរបស់ខេត្តហ្វូគូស៊ីម៉ា ជាមួយទីក្រុងធំៗផ្សេងទៀត រួមទាំងទីក្រុងកូរិយ៉ាម៉ា អៃហ្ស៊ឹវ៉ាកាម៉ាត្ស៊ឹ និងទីក្រុងស៊ឹកាហ្គាវ៉ា​ ខេត្តហ្វូគូស៊ីម៉ាមានទីតាំងនៅលើឆ្នេរសមុទ្រប៉ាស៊ីហ្វិកភាគខាងកើតរបស់ប្រទេសជប៉ុននៅផ្នែកខាងត្បូងបំផុតរបស់តំបន់ថូហុគឹ និងជាទីតាំងរបស់បឹងអ៊ីណាវ៉ាស៊ីរ៉ុ បឹងធំជាងគេទីបួននៅប្រទេសជប៉ុន ខេត្តហ្វូគូស៊ីម៉ាគឺជាខេត្តធំទីបីរបស់ប្រទេសជប៉ុន (បន្ទាប់ពីខេត្តហុកកៃដូនិងអ៊ីវ៉ាតិ) និងបែងចែកដោយជួរភ្នំទៅជាតំបន់ទាំងបីនៃអៃហ្ស៊ឹ ណាកាដូរិ និងហាម៉ាដូរិ

ឯកសារយោង 

ខេត្តរបស់ប្រទេសជប៉ុន